Indicele paneuropean Stoxx 600 a urcat cu 0,4%, majoritatea sectoarelor şi burselor majore fiind în teritoriu pozitiv.
Acţiunile tehnologice au urcat cu 1,35%, sectorul determinând, de asemenea, câştiguri în Statele Unite, în timp ce acţiunile sectorului media au scăzut cu 0,5%.
Bugetul Regatului Unit a fost prezentat de ministrul britanic de Finanţe, Jeremy Hunt, acesta conţinând anunţuri privind eliminarea statutului fiscal nedomiciliat, precum şi o reducere a asigurărilor naţionale.
Investitorii evaluează, de asemenea, audierea preşedintelui Fed, Jerome Powell, în faţa Comisiei pentru Servicii Financiare a Camerei reprezentanţilor, de miercuri.
Powell a spus din nou că se aşteaptă ca ratele dobânzilor să înceapă să scadă în acest an, dar nu este clar când.
Pieţele din Asia-Pacific au avut miercuri evoluţii mixte, acţiunile din Hong Kong conducând câştigurile în regiune cu peste 2%.
Acţiunile din China continentală au scăzut, trimiţând indicele CSI 300 în declin cu 0,6%, după o scădere peste noapte a titlurilor tehnologice pe Wall Street, condusă de Apple, în urma unui raport conform căruia vânzările de iPhone au scăzut în China.
Indicele londonez FTSE 100 a crescut cu 0,43%, DAX al bursei din Frankfurt cu 0,1%, iar CAC 40 al bursei din Paris cu 0,28%. Indicele italian FTSE MIB a avansat cu 0,66%, iar IBEX 35 al bursei din Madrid cu 0,79%.